**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.**Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες για να παρουσιάσουν τον ρόλο των κλεφτών και αρματολών κατά την περίοδο της Τουρκοκρατίας και κατά τη διάρκεια του απελευθερωτικού αγώνα των Ελλήνων:

* «[…]ανάπτυξη μιας στρατιωτικής τάξης Χριστιανών, των κλεφτών και των αρματολών, οι οποίοι αποτελούσαν αναπόσπαστο και οργανικό μέρος του συστήματος ασφαλείας του ξένου κυριάρχου»
* «[…]αποσκοπούσε στον έλεγχο της παρανομίας με την περιοδική αμνήστευση και τη μερική νομιμοποίηση των φορέων της παρανομίας»

Από την ιστορική αφήγηση του σχολικού βιβλίου [Κεφάλαιο Α. 3. Η ελληνική επανάσταση του 1821- Ένα μήνυμα ελευθερίας για την Ευρώπη, Η πολιτική συγκρότηση των Ελλήνων], μπορούν να αξιοποιηθούν πληροφορίες από το απόσπασμα:

* «[…]Με την απαλλαγή λοιπόν από τους εκπροσώπους… εντολοδόχοι της οθωμανικής κυβέρνησης[…]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να παρουσιάζει τον ρόλο της ιδιαίτερης στρατιωτικής τάξης των κλεφτών και αρματολών πριν την ελληνική επανάσταση του 1821 και κατά τη διάρκειά της.

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Στο μέλλον, … αντί να μειώνεται»
* «Η αδυναμία του νέου κράτους… και ιδίως των ληστών»

Από την ιστορική αφήγηση του σχολικού βιβλίου [Κεφάλαιο Α. 4. Το ελληνικό κράτος και η εξέλιξή του (1830-1881), Οι πρώτες προσπάθειες συγκρότησης του κράτους], μπορεί να γίνει σύνδεση με τις εξής αναφορές:

* «[…]Σε άλλους τομείς… δεν φάνηκαν ανάλογα αποτελέσματα[…]»
* «[…]η επιπολάζουσα ληστεία… που είχαν παραμείνει στην Ελλάδα[…]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να εξηγεί γιατί διατηρήθηκε το φαινόμενο της ληστείας και στο νέο ελληνικό κράτος, φωτίζοντας κυρίως το γεγονός ότι οι παράνομοι ληστές νομιμοποιούνταν καθώς στρατολογούνταν σε άτακτα σώματα που σχηματίζονταν με σκοπό την υποκίνηση απελευθερωτικών κινημάτων στα αλύτρωτα μέρη.